ירמיהו יובל

ירמיהו יוֹבֵל (כונה יֶֶרִי, 20 באוקטובר 1935 – ‏10 ביוני 2018) היה פילוסוף ישראלי והיסטוריון של הפילוסופיה, פרופסור לפילוסופיה באוניברסיטה העברית בירושלים ובניו סקול ניו יורק. עסק בעיקר בחקר הפילוסופיה של העת החדשה. חתן פרס ישראל לשנת תש"ס. היה איש קול ישראל, עורך תוכניות בקול ישראל ובטלוויזיה הישראלית וחבר מליאת רשות השידור. נולד בחיפה ולמד בבית הספר הריאלי שבחיפה. ב-1964 סיים תואר שני בפילוסופיה בהצטיינות יתרה באוניברסיטה העברית בירושלים. הוא המשיך את לימודיו בסורבון אצל פול ריקר ואחר כך באוניברסיטת פרינסטון אצל סטיוארט המפשיר, וולטר קאופמן, ריצ'רד רורטי, גרגורי ולסטוס, קרל המפל וישעיה ברלין. את עבודת הדוקטורט כתב בהנחייתו של וולטר קאופמן וסיימה בהצטיינות ב-1968 בנושא "המטאפיזיקה של קאנט, המתודות שלה ושלוחותיה", בהדרכתו של פרופ' נתן רוטנשטרייך. לאחר סיום הדוקטורט החל להרצות באוניברסיטה העברית. בשנת 1971 הועלה לדרגת מרצה בכיר באוניברסיטה העברית. ב-1972 מונה לראש החוג לפילוסופיה באוניברסיטה העברית, ושנתיים מאוחר יותר, ב-1974, מונה לראש המכון לפילוסופיה. במשך השנים שימש גם כמנהל מרכז שמואל הוגו ברגמן לעיון פילוסופי. בשנות ה-80 לימד כפרופסור לפילוסופיה באוניברסיטת פריז 4 (סורבון-פנתאון), וכן באוניברסיטאות המבורג, מילאנו, וקולומביה (ניו יורק). משנת 1993 לימד סמסטר בשנה בפקולטה ללימודים מתקדמים ב-New School for Social Research בניו יורק ובשנת 1996 היה לפרופסור הראשון בקתדרה לפילוסופיה על שם הנס יונאס. תלמידיו משמשים כיום כחברי סגל באוניברסיטאות רבות בעולם. ב-1991 הקים את מרכז שפינוזה בירושלים (היום חלק ממכון ון ליר) ועמד בראשו עד סמוך לפטירתו. יובל היה ממייסדי "חוג 77" במפלגת העבודה (פרש ב-1978). בתחילת שנות ה-60 שימש כעורך יומן החדשות ב"קול ישראל" וביחד עם יורם רונן יסד את "יומן השבוע". במלחמת ששת הימים שימש ככתב צבאי לרדיו בחזית סיני. לאחר המלחמה החל לפרסם מאמרים פובליציסטיים ולהופיע בתקשורת בדרישה לשלום ולהכרה הדדית בין ישראל לפלסטינים. יובל פרסם לעיתים מאמרים פובליציסטיים ב"הארץ" וב"ידיעות אחרונות" בנושאים חברתיים ופוליטיים. היה פעיל בהקמת רשות השידור העצמאית ב-1967, וכיהן שתי תקופות במליאתה. ב-1968 ערך את תוכניות הדוקומנטריה הפוליטית הראשונות בטלוויזיה הישראלית. במלחמת יום הכיפורים גויס למילואים ושימש כתב צבאי לרדיו בחזית המצרית. בשנות ה-70 היה העורך והמנחה של תוכנית הטלוויזיה העיונית "השעה השלישית", שעסקה בנושאים חברתיים. במהלך השנים פרסם במאה מאמרי דעה ב"הארץ" ו"ידיעות אחרונות" כמו גם ב-Le Monde. היה נשוי לשושנה יובל (לשעבר שטיין), סופרת, פעילה חברתית ומדריכה של עובדים קהילתיים. בנם, פרופ' יונתן יובל, הוא מרצה למשפטים ולפילוסופיה באוניברסיטת חיפה, סופר ומשורר. בתם, רוני יובל, היא מוזיקאית ופסיכולוגית, לשעבר מנחת תוכניות טלוויזיה ורדיו. יובל היה ספורטאי פעיל (ריצה, אופניים, שחיה, סקי, כדורסל) וטייל, שייחס חשיבות לפעילות גופנית, להנאות אסתטיות, מוזיקליות ואומנותיות, ולחיבור אל הטבע. היה מיודד עם אומנים, מוזיקאים, סופרים ומדענים מתרבויות ושפות שונות. המלחין לוצ'אנו בריו הקדיש לו ולשושנה יצירות קאמריות שכתב. ירמיהו יובל נפטר ב-10 ביוני 2018 ונקבר בבית העלמין האזרחי מנוחת עולם בנתניה. בין כתביו שהותיר תרגומי שירה מגרמנית (רילקה, ניטשה, הלדרלין) ומלטינית, שלא פרסם מעולם. קאנט וחידוש המטאפיזיקה, הוצאת מאגנס, דצמבר 1987 בין עיון למעשה, מאגנס קאנט והפילוסופיה של ההיסטוריה (אנגלית, עברית וצרפתית) שפינוזה וכופרים אחרים, תל אביב: ספרית פועלים, 1988 (עברית, אנגלית, צרפתית, גרמנית, ספרדית, פורטוגזית ויפנית) חידה אפלה: הגל, ניטשה והיהודים, הוצאת שוקן, 1996 (עברית ואנגלית, עתיד לצאת בצרפתית) תרגום וביאור ל"הקדמה לפנומנולוגיה של הרוח" מאת הגל, מאגנס, יוני 1996, (עברית, גרסה אנגלית בהכנה) תרגום חדש בעברית של "אתיקה" לשפינוזה, הוצאת הקיבוץ המאוחד, 2003 תרגום חדש בעברית של "ביקורת התבונה הטהורה" לקאנט, הוצאת הקיבוץ המאוחד, 2013 האנוסים: זהות כפולה ועליית המודרניות, תרגם מאנגלית: יוסי מילוא, כתר הוצאה לאור, 2014 ראציונאליזם יהודי - פרויקט במאבק תולדות הרצון ועליית המודרניות הפילוסוף במרחב הציבורי: מסות לכבוד ירמיהו יובל, פיני איפרגן (עורך), מכון ון ליר והקיבוץ המאוחד, התשע"א ירמיהו יובל, התנאים לחידוש האמון, דבר, 28 בנובמבר 1973 ירמיהו יובל, מי מפחד מחילון התרבות?, באתר הארץ, 8 באוקטובר 2007 ירמיהו יובל, מודרניזציה וחילון בתרבות היהודית, בתוך זמן יהודי חדש: תרבות יהודית בעידן חילוני - מבט אנציקלופדי, כתר, 2007 ירמיהו יובל, ירמיהו יובל | מלחמה צודקת ונפשעת, באתר הארץ, 23 בינואר 2009 מאמרים של ירמיהו יובל באתר JSTOR פרופ' ירמיהו יובל, באתר פרס ישראל צבי טאובר, ביקורת על הספר חידה אפלה: הגל ניטשה והיהודים, מתוך כתב העת תיאוריה וביקורת 11, חורף 1997 ורד לי, ירמיהו יובל, פילוסוף והיסטוריון של רעיונות, הרצליה, באתר הארץ, 16 ביולי 2007 ראובן מירן, מפר את הסדר המחשבתי הקיים, באתר הארץ, 14 בפברואר 2005 נועה לימונה, ראיון - הפילוסוף ירמיהו יובל מסתכל למוות בעיניים ומתכנן את הפרויקט הבא, באתר הארץ, 29 באוגוסט 2013 ירמיהו יובל, במיזם "אישים" לתיעוד היצירה הישראלית ירמיהו יובל, דף שער בספרייה הלאומית Yirmiyahu Yovel, Kant's Practical Philosophy Reconsidered: Papers Presented at the Seventh Philosophical Encounter, December 1986, Google Books Yirmiyahu Yovel, Spinoza and Other Heretics: The Marrano of Reason, Google Books שיחות ברוח: יוסף בן שלמה משוחח עם ירמיהו יובל, בערוץ YouTube של הטלוויזיה החינוכית מקבלים שבת עם דב אלבוים - פרשת "כי תשא" עם פרופ' ירמיהו יובל בערוץ הYouTube של הטלוויזיה החינוכית ירמיהו יובל, ביקורת התבונה הטהורה בערוץ הYouTube של המכון ון ליר בירושלים ירמיהו יובל, עולם המחשבה של הגל ומרקס בערוץ הYouTube של המכון ון ליר בירושלים ירמיהו יובל, "המדע העליז": ניטשה, שפינוזה וצללי האל המת בערוץ הYouTube של המכון ון ליר בירושלים פרופ' ירמיהו יובל בנאום קבלת פרס ישראל 2000 שפינוזה | ירמיהו יובל 2003 פרופ' ירמיהו יובל מתארח בחדשות 2003 גלובוס | ירמיהו יובל 2007 עופר אדרת, מת הפילוסוף ירמיהו יובל, מאנשי הרוח הבולטים בישראל, באתר הארץ, 10 ביוני 2018 לירן כוג'הינוף, הפרופסור וחתן פרס ישראל ירמיהו יובל נפטר בגיל 82, באתר כאן – תאגיד השידור הישראלי, 10 ביוני 2018 דוד אוחנה, הכוכבים שבשמים מעלי והחוק המוסרי שבתוכי, באתר הארץ, 18 ביוני 2018 יאיר אסולין, כמעט ולא נכתבו הספדים על פרופ' ירמיהו יובל, באתר הארץ, 2 באוגוסט 2018 הרצאת זאב שטרנהל לזכרו, "הנאורות, מגיניה ומבקריה", יולי 2019, במכון ון ליר ירמיהו יובל, במיזם "אישים" לתיעוד היצירה הישראלית מקבלי תואר דוקטור באוניברסיטה העברית, למרחב, 10 ביולי 1969 מינויים חדשים באוניברסיטה העברית, דבר, 29 באוגוסט 1971 מ. שמריהו, 'חוג 77' בעבודה תבע לבטל ההצעה לבחור ועדה מסדרת, מעריב, 29 ביוני 1977 הוענקו 3 פרסים ל"שידור הטוב ביותר משדה הקרב, על המשמר, 7 בנובמבר 1967 נעמי גל, מיעוט ועצמאות, מעריב, 24 במאי 1976 אירי ריקין, מה הקשר בין עמנואל קאנט לביטוי "אתה חי בסרט", באתר הארץ, 6 באוגוסט 2013 משה סלוחובסקי, האם האנוסים היו הסבים והסבתות של האדם המודרני, באתר הארץ, 21 באוקטובר 2014